section_heading: Povijest proizvodnje
paragraph_text: Tijekom 1950-ih francuska vojska je u velikim količinama koristila britansko oklopno vozilo Ferret. Unatoč tome, došlo se do ideje da Francuska proizvodi vlastito oklopno vozilo tako da je auto-industrija Panhard 1960. godine započela s proizvodnjom AML-a. Panhard je proizveo preko 4.000 vozila za domaće i inozemno tržište. Tako su se modeli AML 60/90 prodavali u preko 40 zemalja dok se u Južnoj Africi na temelju licence proizvelo 1.300 AML 60/90 kao Eland 60 i Eland 90. Za irsku vojsku je proizveden redizajnirani Panhard AML s dizelskim motorom.